Source: https://podpora.financnasprava.sk/523850-Uplat%C5%88ovanie-pau%C5%A1%C3%A1lnych-v%C3%BDdavkov-na-majetok-osobnej-potreby
Timestamp: 2019-06-16 10:32:12+00:00
Document Index: 5921690

Matched Legal Cases: ['§ 2', '§ 19', '§ 5', '§ 19', '§ 5', '§ 5', '§ 5', '§ 19', '§ 24', '§ 17', '§ 19', '§ 5', '§ 19', '§ 19']

Uplatňovanie paušálnych výdavkov na majetok osobnej potreby
Úvod > Daň z príjmov > Daň z príjmov fyzickej osoby > Daňové výdavky > Daňové výdavky súvisiace s majetkom používaným aj na súkromné účely > Uplatňovanie paušálnych výdavkov na majetok osobnej potreby
Zákonom č. 333/2014, ktorým sa novelizoval zákon č. 595/2003 Z. z. o dani z príjmov v znení neskorších predpisov, bolo s účinnosťou od 1.1.2015 novelizované ustanovenie § 2 písm. i), ktorým sú definované daňové výdavky a tiež bolo doplnené nové ustanovenie § 19 ods. 2 písm. t), ktoré stanovuje daňovníkovi výšku daňových výdavkov, ktorú si môže daňovník uplatniť pri majetku využívaného aj na súkromné účely.
Ak sa jedná o majetok, ktorý môže mať charakter osobnej potreby, potom sa do daňových výdavkov daňovníka zahrňujú výdavky na tento majetok v pomernej časti, v akej majetok používa v súvislosti so zdaniteľnými príjmami, a to nielen výdavky na obstaranie majetku, ale aj na jeho technické zhodnotenie, prevádzkovanie, opravy a udržiavanie. Uvedené sa vzťahuje nielen na odpisovaný hmotný majetok, ale na každý majetok a výdavky súvisiace s jeho používaním. Teda aj na počítače a internet, telefóny, mobily a ich paušály, kamery, fotoaparáty, kosačky, vozíky, bicykle a pod., okrem výnimiek stanovených zákonom.
výdavky zamestnávateľa v súvislosti s motorovým vozidlom zamestnávateľa poskytnutého zamestnancovi na používanie na služobné aj súkromné účely, kedy je zamestnancovi zdaňovaný nepeňažný príjem podľa § 5 ods. 3 písm. a) zákona o dani z príjmov,
Ak sa daňovník rozhodne pre uplatňovanie výdavkov pri majetku, ktorý používa aj na súkromné účely, vo forme paušálnych výdavkov, potom si môže do daňových výdavkov (nákladov) zahrňovať 80 % výdavkov (nákladov) bez ohľadu na skutočnosť, v akom pomere tento majetok skutočne využíva na súkromné účely. V prípade uplatňovania paušálnych výdavkov vo výške 80 % môže byť majetok využívaný na súkromné účely aj v inom pomere, napr. 70 %, 50 % a pod.
Otázka č. 1 – Uplatnenie paušálnych výdavkov na majetok daňovníka
Daňovník (fyzická osoba) obstaral v roku 2018 osobný automobil so vstupnou cenou 30 000 eur a v januári 2018 obstaral nový mobil za 600 eur, na ktorý platí paušál 100 eur mesačne. Aj osobný automobil aj mobilný telefón zaradil daňovník do obchodného majetku hneď po jeho obstaraní. Tento majetok používa aj na súkromné účely. V januári 2018 zaplatil aj zákonné poistenie vozidla v sume 100 eur a havarijné poistenie vozidla v sume 300 eur. Daňovník sa rozhodol uplatňovať paušálne výdavky na tento majetok. Aké výdavky si môže uplatniť v daňových výdavkoch v roku 2018?
Daňovník si môže v roku 2018 uplatniť tieto výdavky:
Odpis motorového vozidla – 6 000 eur, t. j. 80 % z ročného odpisu 7 500 eur,
Poistenie vozidla – 320 eur, t. j. 80 % zo 400 eur,
Do daňových výdavkov daňovník zahrnie 7 760 eur.
Otázka č. 2 – Uplatnenie paušálnych výdavkov na majetok daňovníka
Daňovník (fyzická osoba) používa na podnikanie obchodný majetok, ktorý využíva aj na súkromné účely, a to v pomere 50:50. Môže si daňovník uplatniť paušálne výdavky na tento majetok vo výške 80 % z celkových preukázaných výdavkov súvisiacich s týmto majetkom a odpisy vo výške 80 % zo vstupnej ceny majetku, keď používa majetok v súvislosti s podnikaním iba na 50%?
Daňovník môže uplatniť paušálne výdavky vo výške 80 %, aj keď majetok využíva v súvislosti s podnikaním iba na 50 %, a to na odpisy majetku, výdavky na prevádzku, opravy a údržbu, okrem výdavkov na spotrebu PHL. Výdavky na spotrebu PHL si môže uplatniť do daňových výdavkov iba vo výške 50 % z celkového preukázaného nákupu PHL, ak sa rozhodne uplatňovať výdavky na spotrebu PHL vo forme paušálnych výdavkov podľa § 19 ods. 2 písm. l) bodu 3 zákona o dani z príjmov.
Otázka č. 3 – Uplatňovanie výdavkov v súvislosti s používaním motorového vozidla, na ktoré si daňovník uplatňuje paušálne výdavky na spotrebu PHL
Daňovník (fyzická osoba) používa na podnikanie osobné motorové vozidlo, ktoré má zaradené v obchodnom majetku. Výdavky na spotrebu PHL uplatňuje vo forme paušálnych výdavkov vo výške 80 % z celkového preukázateľného nákupu pohonných látok. Je povinný uplatňovať aj ostatné výdavky súvisiace s prevádzkou tohto motorového vozidla vo forme paušálnych výdavkov vo výške 80 %, ak vozidlo využíva výlučne na podnikanie?
Daňovník (fyzická osoba) má zaradené motorové vozidlo v obchodnom majetku používanom na podnikanie. Ako si môže uplatňovať paušálne výdavky na spotrebu PHL, ak toto motorové vozidlo využíva
3. na podnikanie v pomere 50 %
Ak daňovník využíva motorové vozidlo výlučne na podnikanie, môže si do daňových výdavkov zahrňovať paušálne výdavky na spotrebu PHL vo výške 80 % z celkového preukázaného nákupu pohonných látok za príslušné zdaňovacie obdobie primeraného počtu najazdených kilometrov podľa stavu tachometra na začiatku a na konci zdaňovacieho obdobia, aj keď ostatné výdavky súvisiace s týmto motorovým vozidlom bude uplatňovať v 100 % preukázanej výške.
Ak daňovník využíva motorové vozidlo na podnikanie na 80 %, môže si do daňových výdavkov zahrnúť paušálne výdavky na spotrebu PHL vo výške 80 % z celkového preukázaného nákupu pohonných látok za príslušné zdaňovacie obdobie a ostatné výdavky súvisiace s motorovým vozidlom si uplatní tiež vo výške 80 %.
Ak však daňovník využíva motorové vozidlo na podnikanie na 50 %, do daňových výdavkov si môže zahrnúť paušálne výdavky na spotrebu PHL vo výške 50 % z celkového preukázaného nákupu pohonných látok za príslušné zdaňovacie obdobie, aj keď ostatné výdavky súvisiace s týmto motorovým vozidlom môže uplatniť vo výške 80 %.
Otázka č. 5 – Uplatnenie paušálnych výdavkov na motorové vozidlo zamestnávateľa
Daňovník poskytol svojmu zamestnancovi na používanie na služobné aj súkromné účely osobné motorové vozidlo. Daňovník ako zamestnávateľ zdaňuje zamestnancovi nepeňažný príjem vo výške 1 % zo vstupnej ceny vozidla. Je daňovník povinný výdavky súvisiace s týmto motorovým vozidlom krátiť v pomere, v akom toto vozidlo využíva zamestnanec na súkromné účely?
Nie, táto povinnosť daňovníkovi zo zákona o dani z príjmov nevyplýva, nakoľko daňovník ako zamestnávateľ postupuje podľa § 5 ods. 3 písm. a) zákona a zdaňuje zamestnancovi nepeňažný príjem vo výške 1 % zo vstupnej ceny vozidla. Výdavky na spotrebované pohonné látky môže daňovník uplatňovať vo forme paušálnych výdavkov do výšky 80 % z celkového preukázaného nákupu PHL v závislosti od pomeru využívania vozidla na súkromné účely zamestnanca.
Otázka č. 6 – Uplatnenie odpisov majetku používaného aj na súkromné účely
Daňovník (fyzická osoba) obstaral a zaradil do obchodného majetku vo februári príslušného zdaňovacieho obdobia motorové vozidlo v hodnote 30 000 eur. Toto motorové vozidlo bude používať aj na súkromné účely. Ako bude daňovník uplatňovať do daňových výdavkov za príslušné zdaňovacie obdobie odpisy tohto vozidla?
Ak sa daňovník rozhodne uplatňovať výdavky na toto vozidlo vo forme paušálnych výdavkov vo výške 80 %, potom aj odpisy vozidla bude do daňových výdavkov uplatňovať iba vo výške 80 % z vypočítaného ročného odpisu bez ohľadu na skutočný pomer používania vozidla na súkromné účely. Do daňových výdavkov môže uplatniť odpis vozidla v sume 5 500 eur, čo zodpovedá 80 % z ročného odpisu 6 875 eur. Ročný odpis je vypočítaný za 11 mesiacov od zaradenia vozidla do obchodného majetku do konca zdaňovacieho obdobia (30000:4:12x11)
Otázka č. 7 – Uplatňovanie výdavkov na majetok daňovníka, ktorý bol poskytnutý zamestnancovi aj na súkromné používanie ako zamestnanecký benefit
Daňovník obstaral notebook v hodnote 2000 eur a mobil v hodnote 600 eur, na ktorý platí paušál mesačne 40 eur. Tento majetok poskytol svojmu zamestnancovi aj na súkromné používanie ako zamestnanecký benefit dohodnutý v pracovnej zmluve so zamestnancom. Môže daňovník výdavky na notebook a mobil zahrnúť do daňových výdavkov v plnej výške?
Otázka č. 8 – Uplatňovanie výdavkov na motorové vozidlo poskytnuté zamestnancovi na služobné aj súkromné používanie v 9. roku od zaradenia vozidla do užívania
Daňovník ako zamestnávateľ obstaral v roku 2010 osobné motorové vozidlo, ktoré v roku 2018 poskytol svojmu zamestnancovi na služobné aj súkromné používanie. Nakoľko sa jedná už o 9. rok od zaradenia vozidla do používania, zamestnancovi už zamestnávateľ nezdaňuje nepeňažný príjem zo závislej činnosti v súvislosti s používaním tohto vozidla podľa § 5 ods. 3 písm. a) zákona o dani z príjmov. Vzniká zamestnávateľovi povinnosť v roku 2018 uplatňovať výdavky súvisiace s prevádzkou vozidla v pomernej výške v závislosti od pomeru používania vozidla na zabezpečenie zdaniteľného príjmu?
Áno. Keďže sa už ustanovenie § 5 ods. 3 písm. a) zákona o dani z príjmov neaplikuje, teda keď sa už zamestnancovi nezdaňuje poskytnutý nepeňažný príjem, zamestnávateľ je už povinný postupovať v súlade s § 19 ods. 2 písm. t) zákona o dani z príjmov a všetky výdavky súvisiace s týmto motorovým vozidlom je povinný uplatňovať v daňových výdavkoch v roku 2018 v pomernej časti.
Otázka č. 9 – Uplatňovanie paušálnych výdavkov na osobný automobil so vstupnou cenou nad 48 000 eur
Ako bude daňovník (fyzická osoba) postupovať pri zahrňovaní odpisov z motorového vozidla obstaraného v januári 2018 so vstupnou cenou 80 000 eur, ak bude toto vozidlo používané aj na súkromné účely, pričom daňovník bude uplatňovať paušálne výdavky na vozidlo vo výške 80 %?
Keďže sa jedná o osobný automobil používaný aj na súkromné účely so vstupnou cenou nad 48 000 eur, daňovník je povinný do daňových výdavkov zahrňovať pomernú časť odpisu vozidla podľa § 24 ods. 8 zákona o dani z príjmov vo výške 80 %, ale je povinný aj upravovať základ dane podľa § 17 ods. 34 zákona o dani z príjmov o rozdiel medzi odpismi uplatnenými v daňových výdavkoch a odpismi vypočítanými zo sumy 48 000 eur, ak jeho základ dane za príslušné zdaňovacie obdobie nepresiahne 12 000 eur. Daňovník bude postupovať nasledovne:
V rokoch 2018 až 2021 si môže daňovník uplatniť do daňových výdavkov odpis vozidla vo výške 80 % z vypočítaného ročného odpisu, t. j. 80 % z 20 000 tis eur, čo predstavuje 16 000 eur. Ak daňovník vykáže za zdaňovacie obdobia 2018 až 2021 základ dane nižší ako 12 000 eur, vznikne mu povinnosť zvýšiť základ dane o sumu 4 000 eur, t. j. o rozdiel medzi skutočne uplatneným daňovým odpisom 16 000 eur a odpisom 12 000 eur vypočítaným z limitovanej vstupnej ceny vozidla 48 000 eur. Úpravu základu dane bude daňovník vykonávať v daňovom priznaní k dani z príjmov fyzickej osoby cez položky zvyšujúce základ dane (znižujúce stratu).
Otázka č. 10 – Stanovenie zostatkovej ceny majetku
Daňovník vo februári 2016 obstaral motorové vozidlo v hodnote 30 000 eur, ktoré aj vo februári 2016 zaradil do používania. Výdavky na toto vozidlo bude uplatňovať v roku 2016 aj v roku 2017 vo výške 80 %. V auguste 2018 vozidlo predal za 15 000 eur. Akú zostatkovú cenu si bude môcť zahrnúť do daňových výdavkov pri jeho predaji v roku 2018?
Zostatkovú cenu vozidla daňovník vypočíta ako rozdiel vstupnej ceny a ročných odpisov nasledovne:
2016 30 000 6 875 (za 11 mesiacov) 5 500 23 125
2017 30 000 7 500 6 000 15 625
2018 30 000 4 375 (za 7 mesiacov) 3 500 11 250
Daňovník si v roku 2018 pri predaji vozidla uplatní zostatkovú cenu vozidla v sume 11 250 eur. Ak by však daňovník dosiahol príjem z predaja vozidla iba 10 000 eur, do daňových výdavkov si bude môcť zahrnúť zostatkovú cenu vozidla iba vo výške 10 000 eur, nakoľko pri osobných automobiloch sa môže zostatková cena automobilu zahrnúť do daňových výdavkov iba do výšky príjmov z jeho predaja.
Otázka č. 11 – Uplatnenie DPH na tovary a služby súvisiace s majetkom, na ktorý sa nevzťahuje uplatňovanie pomernej výšky výdavkov (nákladov) podľa § 19 ods. 2 písm. t) zákona o dani z príjmov
Daňovník (platiteľ DPH) poskytol motorové vozidlo svojmu zamestnancovi na služobné aj súkromné používanie, pričom zamestnancovi zdaňuje nepeňažný príjem podľa § 5 ods. 3 písm. a) zákona o dani z príjmov. Toto motorové vozidlo bolo v auguste 2018 na pravidelnej servisnej údržbe, za ktorú daňovník uhradil sumu 624 eur, z toho DPH v sume 104 eur. Daňovníkovi vznikol nárok na odpočítanie zaplatenej DPH podľa zákona o DPH vo výške 80 %, t. j. v sume 83,20 eura. Môže daňovník časť DPH, na ktorú nevznikol nárok na odpočítanie, zahrnúť do daňových výdavkov za zdaňovacie obdobie 2018?
Otázka č. 12 – Uplatnenie DPH na tovary a služby súvisiace s majetkom, na ktorý sa vzťahuje uplatňovanie pomernej výšky výdavkov (nákladov) podľa § 19 ods. 2 písm. t) zákona o dani z príjmov
Daňovník (platiteľ DPH) používa v súvislosti s podnikaním fotoaparát, na ktorý uplatňuje výdavky podľa § 19 ods. 2 písm. t) zákona o dani z príjmov v paušálnej výške 80 %. Za opravu tohto fotoaparátu zaplatil 216 eur, z toho DPH v sume 36 eur. Podľa zákona o DPH mu vznikol nárok na odpočítanie DPH z tejto faktúry v sume 28,80 eura. Môže si daňovník časť neodpočítanej DPH v sume 7,20 eura zahrnúť do daňových výdavkov?
Otázka č. 13 – Uplatnenie DPH pri nákupe PHL v prípade motorového vozidla, ktoré daňovník využíva výlučne na podnikateľské účely
»Uplatňovanie výdavkov na majetok poskytnutý zamestnancovi ako zamestnanecký benefit